《呈惟圣老和尚》
明代·释古义

鸡足山中旧草堂，名闻海内震诸方。如今老眼青尤白，曩昔风诸卷欲藏。

没脚马曾跨宇宙，无弦琴岂别宫商。明年不负衡山约，到此忘机欲歇狂。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。